I løbet af den seneste årrække har danskerne oplevet en lang række ændringer af pensionsalderen med først et velfærdsforlig i 2006 og senere hen en tilbagetrækningsreform i 2011.

Nu gør regeringen klar til et tilbagetrækningsudspil, der vil hæve pensionsalderen med endnu et halvt år.

Men det kan være lidt af en jungle at finde ud af, hvornår du kan komme på pension. Se derfor med forneden hvor Avisen.dk fører dig ind i pensionsjunglen.

Fødselsår betyder alt

De mange reformer betyder, at vi i dag faktisk har hele seks aldersgrupper af folkepension i Danmark og her er dit fødselsår altafgørende. Jo ældre du er, jo tidligere kan du nemlig gå på pension

Hvis du er født i 1953 eller tidligere, kan du trække dig tilbage, når du er 65 år.

Lidt senere slipper du, hvis du er født i første halvår af 1954. Her er pensionalderen 65,5 år.

Hvis du er født i sidste halvår af 1954, kan du få dit otium som 66 årig.

Hvis du er blot et halvt år ældre og er født i første halvdel af 1955, kan du også først gå på pension et halvt år senere som 66,5 årig.

Så bliver aldersgrupperne noget bredere. Hvis du er født mellem 1. juli 1955 og og nytårsaften 1962, kan du gå på pension, når du er 67 år.

Dem, der er født i perioden 1963, 1964, 1965 og 1966, kan med de nuværende regler først gå på pension, når de er 68 år.

Pensionist som 76-årig

Beskæftigelsesministeriet har også lavet prognoser for pensionsalderen i fremtiden. Og det kan se ud som om, at de unge har meget, meget lange udsigter til pension. En nyfødt kan i dag se frem til først at nyde sit otium efter 76,5 år. Se prognoserne i faktaboksen.

Artiklen fortsætter under faktaboksen.

Fremtidens pensionsalder Årgang 1967-1970: 69 år. Årgang 1971-1974: 70 år. Årgang 1975-1978: 71 år. Årgang 1979-1982: 72 år. Årgang 1983 til 1986: 73 år. Årgang 1987-1990 plus første halvår af 1991: 73,5. Andet halvår af 1991 plus 1992, 1993, 1994 og 1995: 74 år. Årgang 1996, 1997, 1998, 1999 og første halvår af 2000: 74,5 år. Andet halvår af 2000 plus 2001, 2002, 2003 og 2004: 75. Årgang 2005, 2006, 2007, 2008 og første halvår af 2009: 75,5 år. Andet halvår af 2009 plus 2010, 2011, 2012 og 2013: 76 år. Årgang 2014 til 2017: 76,5 år. Kilde: Beskæftigelsesministeriet UDVID

Prognoserne er dog kun vejledende og skal først stemmes igennem af Folketinget, når pensionsalderen evalueres. Det sker næste gang i 2020.